Αθήνα: 28.07.2016

Αρ. Πρωτ.: 1152

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Παραμένουν εκπτώσεις και εξαιρέσεις στον ΕΝΦΙΑ για ΑμεΑ**

Μετά από επιστολές, παραστάσεις, αλλά και τοποθετήσεις στη Βουλή, η Ε.Σ.Α.μεΑ. πέτυχε την άρση της αδικίας αναφορικά με τον ΕΝΦΙΑ για άτομα με αναπηρία 80% και άνω, με τη διαγραφή διάταξης από το νομοσχέδιο «Τροποποιήσεις του Εθνικού Τελωνειακού Κώδικα προς ενίσχυση της καταπολέμησης της παράνομης εμπορίας καπνού κλπ.».

Πιο συγκεκριμένα, στο άρθρο 49 του επίμαχου σχεδίου νόμου, που ψηφίστηκε τελικώς χθες Τετάρτη 27 Ιουλίου στη Βουλή, επανακαθορίζονταν οι προϋποθέσεις για τη χορήγηση έκπτωσης στο φορολογούμενο, τον ή τη σύζυγο και τα εξαρτώμενα τέκνα της οικογένειάς του, για τον οφειλόμενο ΕΝΦΙΑ και έπαυε να χορηγείται πλήρης απαλλαγή από τον ΕΝΦΙΑ σε φυσικά πρόσωπα τα οποία έχουν εισοδήματα από τόκους άνω των 600 ευρώ, μεταξύ των οποίων συμπεριλαμβάνονται και τα άτομα με αναπηρία με ποσοστό αναπηρίας 80% και άνω (άρθρο 7 παρ.2 ν. 4223/2013).

Μετά από στοχευμένες παρεμβάσεις διεγράφη τελικώς η διάταξη αυτή από τον νόμο.

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**